**RÍMSKOKATOLÍCKA CIRKEV FARNOSŤ SV. PETRA A PAVLA V TRSTÍNE** *Rím. kat. farský úrad, č. 183, 919 05 Trstín, tel.: 033/ 5589281* [*www.trstin.fara.sk*](http://www.trstin.fara.sk/)*, farnost.trstin@abu.sk*

**F a r s k é o z n a m y**

**32. nedeľa v Období cez rok**

**10.11.2024**

|  |  |  |
| --- | --- | --- |
| ***Deň*** | ***Miesto a čas*** | ***Úmysel*** |
| **Nedeľa:****10.11.** | Bíňovce – 09:30 hod.Trstín – 08:00 hod. | +Jozef a Viera Šimončič a vnuk Kristianko+Miroslav Malovec |
| **Pondelok:****11.11.** | Bíňovce – 17:00 hod.Trstín – 18:00 hod. | +rodina Kollarovičová a Vitteková+Alojz Holekši a +z rodiny Holekšiovej a Krapkovej |
| **Utorok:****12.11.** | Bíňovce – 17:00 hod. | +rodičia Dvorákoví, Kollarovičoví a ich deti |
| **Streda:****13.11.** | - | - |
| **Štvrtok:****14.11.** | Bíňovce – 08:00 hod. | +Radoslav Stacho |
| **Piatok:****15.11.** | Trstín – 08:00 hod. | za živých a +členov ružencového bratstva (p. Fedorová) |
| **Sobota:****16.11.** | Trstín – 08:00 hod. | +Štefan Sulaj |
| **Nedeľa:****17.11.** | Bíňovce – 09:30 hod.Trstín– 11:00 hod. | +Viliam a vnuk Kamilko+Štefan a Štefánia Danišoví, dcéra Jožka a vnučka Silvia |

 ***Liturgický kalendár***

**Nedeľa: 32. nedeľa v Období cez rok Pondelok: spomienka sv. Martina z Tour, biskupa Utorok: spomienka v. Jozafáta, biskupa a mučeníka Budúca nedeľa: 33. nedeľa v Období cez rok**

Upratovanie kostola: Trstín: 20. skupina, kam patria: rodina Liptáková, rodina Liptáková, p. Blažena Genčúrová, p. Mária Kabarcová; Bíňovce: 10. skupina, kam patria: p. Lubka Kubeková, p. Slávka rábarová, p. Mária Cádrová, p. Marcela Rábarová.

Od 13. 11. nám začína Trnavská novéna. Sme pozvaní zúčastňovať sa jej nielen prostredníctvom Tv Lux a Rádia Lumen, ale aj osobne.

Bíňovce: V utorok po sv. omši bude stretnutie v rámci prípravy na 1. sv. prijímanie.

Trstín: V stredu stretnutie tretiakov nebude.

Arcbiskupské gymnázium v Trnave a Stredná odborná škola pedagogická v Trnave pozývajú na Deň otvorených dverí 25. novembra (pondelok) od 8:30 do 12:30 hod. viac informácií na nástenke.

Arcidiecézne centrum mládeže pozýva na Mládežnícky ples Trnavskej arcidiecézy 15.2.2025 v Kultúrnom dome v Dvorníkoch. Podrobnejšie informácie na nástenke.

V jubilejnom roku 2025 sa v lete uskutoční stretnutie mladých v Ríme a to na prelome júla a augusta.

Hnutie kresťanských rodín pre pomoc manželom ponúka víkendový program Originálne manželské rekolekcie pre naše manželské páry, kde majú príležitosť upevniť a rozvinúť svoj manželský vzťah a to v dňoch 6.12. - 8.12. v Melčiciach - Lieskovom. Viac na plagáte na nástenke.

K dispozícii sú kalendáre na rok 2025 (stolové a na zavesenie); cena je 2 eurá.

Trstín: Na budúcu nedeľu bude zbierka na opravy kostola. Všetkým darcom vopred Pán Boh odmeň.

**Biskupi sa dištancovali od portálov Christianitas a Gloria.tv**

Na 109. plenárnom zasadnutí KBS v Dome Xaver v Badíne prijali biskupi stanovisko, v ktorom sa dištancovali od médií, ktoré používajú manipulatívne spôsoby.

„V mediálnom priestore pôsobí viacero subjektov, ktoré majú aj kresťanský obsah, ale používajú manipulatívne spôsoby informovania. Medzi ne patrí napríklad internetový portál christianitas.sk a videokanál gloria.tv. Tieto portály a im podobné médiá vo svojich článkoch či videách podsúvajú informácie, v ktorých sa spochybňuje autorita pápeža a biskupov a dehonestujúco sa komentuje Druhý vatikánsky koncil alebo Synoda o synodalite,“ [píše sa v stanovisku KBS](https://www.tkkbs.sk/view.php?cisloclanku=20241106056).

„My biskupi Slovenska sa dištancujeme od takýchto mediálnych aktivít, ako aj iných foriem podpory týchto médií. Povzbudzujeme veriacich, aby sa nedali zmiasť dezinformáciami v oblasti viery a náboženstva, ale kriticky rozlišovali správy o Katolíckej cirkvi. Odporúčame, aby si rozširovali poznanie prostredníctvom spoľahlivých médií s cirkevným schválením, alebo tých, ktoré ponúkajú objektívne informácie v súlade s učením Katolíckej cirkvi v úcte k Svätému Otcovi a biskupom,“ dodali biskupi.

Tzv. alternatívne médiá už pred štyrmi rokmi kritizoval vtedajší hovorca KBS Martin Kramara. „Tak ako sme napríklad ľahko schopní rozlíšiť, že tzv. liberálne médiá sa v otázkach viery a náboženstva nedajú pokladať za ,bernú mincu‘, oveľa menej si dokážeme všimnúť, že weby, ktoré navonok vystupujú kresťansky, ba odhodlane katolícky, môžu byť v skutočnosti takisto nespoľahlivé. Dokonca aj skryte protipápežské alebo protikoncilové, a v niektorých prípadoch rovno schizmatické,“ [uviedol v roku 2020 Kramara](https://www.tkkbs.sk/view.php?cisloclanku=20201221034).

Okrem Christianitasu a Gloria.tv menoval aj Svetlo sveta (zdieľané Hlavnými správami), Alianciu za nedeľu, Infovojnu, Bádateľa, Zem a vek a Slobodný vysielač.